Dr. John

Dr. John (käyttänyt myös nimiä Dr. John Creaux, Dr. John the Night Tripper, oik. Malcolm John Rebennack Jr., 21. marraskuuta 1941 New Orleans, Louisiana – 6. kesäkuuta 2019Dr. John, a true New Orleans music legend, dies at age 77) oli yhdysvaltalainen bluesia, boogie woogieta ja rock and rollia esittänyt pianisti, laulaja ja lauluntekijä. Malcolmin isä piti New Olreansissa kodinkonekauppaa, jossa myös myi levyjä. Hän tutustutti poikansa mm. sellaisiin artisteihin kuin King Oliver, Lous Armstrong, Little Richard ja Guitar Slim.

Ura
1950-1970 -luvut: Voodoota ja New Orleansin perinnemusiikkia

Dr. John aloitti musiikkiuransa sessiomuusikkona 1950-luvulla New Orleansissa. 13-vuotiaana hän tapasi New Orleasilaisen pianistin Professor Longhairin, jonka kanssa hän alkoi esiintyä ja josta tuli yksi hänen tärkeimmistä esikuvistaan. Hän oli alun perin kitaristi, mutta siirtyi muihin soittimiin menetettyään vasemman käden nimettömän sormensa ampumavälikohtauksessa. Hän soitti aluksi bassoa ennen kuin pianosta tuli Longhairin tavoin hänen pääsoittimensa.

Dr. John nousi tunnetuksi 1960-luvun lopussa ja 1970-luvun alussa musiikilla, joka yhdisti New Orleans -tyylistä rhythm and bluesia ja psykedeelistä rokkia lavashowhun, joka otti vaikutteensa voodoo-uskonnosta pukuineen ja peruukkeineen. Vuonna 1965 Rebennack lähti New Orleansista Los Angelesiin, jossa hänestä tuli arvostettu sessiomuusikko. Los Angelesissa hän kuitenkin kehitti myös Dr. Johnin persoonan. Alunperin ideana oli, että hänen kaverinsa Ronnie Barron esiintyisi etualalla Dr. John-nimellä Rebennackin ollessa taustalla musiikin säveltäjänä ja tuottajana. Kun Barron kuitenkin vetäytyi projektista, Rebennack alkoi itse värikkääksi Dr. Johniksi. Taiteilijanimensä hän oli ottanut kuuluisalta 1800-luvun alun Louisianalaiselta voodoon harjoittajalta, jonka kerrotaan olleen vapaa värillinen mies ja jolla kerrotaan olleen 15 vaimoa ja 50 lasta.https://www.conjuredoctors.com/dr-john-montanee.html Nimi oli aluksi muodossa Dr. John, the Night Tripper. Mies pääsi nauhoittamaan ensimmäistä levyään, kun Sonny & Cher eivät saapuneetkaan Rebennackin heille buukkaamalle studioajalle.http://www.richieunterberger.com/drjohn.html Tämä vuonna 1968 ilmestynyt Gris-Gris -niminen albumi jäi aikanaan lähes huomiotta, mutta on myöhemmin saanut paljon arvostusta, esimerkiksi se on Rolling Stone -lehden kaikkien aikojen 500 parasta albumia -listalla sijalla 143http://www.rollingstone.com/news/story/5938174/the_rs_500_greatest_albums_of_all_time/2 .

Seuraava, Babylon-niminen levy nauhoitettiin loppuvuodesta 1968. Rebennack kertoo omaelämänkerrassaan Under a Hoodoo Moon, että kyseisen vuoden kaoottiset tapahtumat, kuten Robert Kennedyn ja Martin Luther King Jr:n salamurhat vaikuttivat levyn musiikkiin.https://us.macmillan.com/books/9780312131975/underahoodoomoon https://www.uncut.co.uk/features/dr-john-album-by-album-34143/Jo levyn aloittava nimikappale virittää hyvin Hieronymus Boschmaisen maailmanlopun tunnelman. Vuonna 1970 ilmestyneen Remedies-levyn aikoihin Dr. John oli joutunut mielisairaalanosastolle. Nämä kokemukset ja myös hänen ystävänsä Lousiannan Angola-vankilassa viettämät 40 vuotta inspiroivat levyn yhden puolen mittaisen Angola Anthemin tekoon. Levyllä on myös New Orleansin perinteistä kummunnut Mardi Gras Day, jota Dr. John on esittänyt vielä 80- ja 90-luvuillakin konserteissaan.https://www.allmusic.com/album/on-a-mardi-gras-day-mw0000612766 Levyn aloittavasta Loop Garoosta suomalaiset Måns Groundstroem ja Mats Hulden ottivat nimen lyhytaikaiselle projektilleen.https://www.discogs.com/release/1861194-Loop-Garoo-Ghost-Riders-In-The-Sky-Le-Baron-Criminel Vaikka nämä kolme levyä eivät myyneetkään ollenkaan, Dr. John oli levyjen ansiosta saanut varsin kovan maineen muusikkopiireissä. Tästä johtuen seuraavan The Sun, Moon & Herbs -levyn tekoon osallistuivat mm. Mick Jagger, Eric Clapton, Graham Bond ja Bobbie Keys. Yhtä kappaletta lukuun ottamatta nauhoitukset tehtiin Trident Studiossa Lontoossa. B-puolen aloituskappale taltioitiin Hollywoodissa yhdysvaltalaisten muusikoiden kanssa.https://www.discogs.com/release/1921376-Dr-JohnNight-Tripper-The-Sun-Moon-Herbs Ilmeisesti kuuluisista muusikoista johtuen tämä vuoden 1971 albumi sijoittui ensimmäisenä Dr. John albumina Bilboard 200 listalle sijalle 184.https://www.billboard.com/charts/billboard-200/1971-11-06/

Vuonna 1972 Dr. John päätti levyttää albumillisen New Orleansin R & B -standardeja. Tämä Dr. John´s Gumbo-niminen levy muutti miehen musikillista ja ulkoista suuntaa voodoomeiningistä kohti suoraviivaisempaan pitkäksi ajaksi miehen tulevalla uralla. Nimestäkin oli pudonnut loppuosa Night Tripper pois. Levyn tunnetuimpia kappaleita on Jimi Hendrixinkin levyttämä Earl King-laulu Let the Good Times Roll. Seuraavana vuonna Dr. John teki yhteistyötä Mike Bloomfieldin ja John Paul Hammondin kanssa, josta syntyi levy Triumvirate. Levy nauhoitettiin San Franciscossa ja Los Angelesissa.https://www.allmusic.com/album/triumvirate-mw0000202313 Samana vuonna Rebennack sai taustabändikseen The Metersin ja tuottajakseen Allen Toussantin, josta syntyi New Orleans funkia sisältävä In the Right Place-albumi.https://www.allmusic.com/album/in-the-right-place-mw0000308295 Se nousi Bilboardin listalle sijalle 24.https://www.billboard.com/charts/billboard-200/1973-06-23/ Albumilta irroitettu single Right Place Wrong Time puolestaan nousi Bilboardin singlelistan sijalle 9!https://www.sessiondays.com/2023/09/1973-dr-john-right-place-wrong-time-us9/ Kappaleesta tulikin Dr. Johnin konserttien kestosuosikki. Vuoden 1974 levy Desitively Bonnaroo tehtiin samalla miehityksellä ja tyylillä kuin In the Right Place, mutta siitä ei tullut samanlaista menestystä.https://www.allmusic.com/album/desitively-bonnaroo-mw0000003571 Vain levyltä irroitettu single (Everybody Wanna Get Rich) Rite Away nousi Bilboardin Hot 100-listan sijalle 92.https://www.billboard.com/artist/dr-john/

Vuosina 1973–77 Dr. Johnin nauhoituksia ennen varsinaista uraa julkaistiin levyillä Zu Zu Man (1973), Anytime, Anyplace (1974), The Night Tripper (1977) ja MalcolM RebennecK (1977).https://www.discogs.com/artist/15152-Dr-John Kaksi jälkimmäistä levyä kuulostavat siltä kuin Dr. Johnin laulun ja pianon yhteyteen olisi jälkeenpäin äänitetty yhtyeosuudet.https://www.allmusic.com/album/the-crazy-cajun-recordings-mw0000244139 70-luvun puolivälissä mies laajensi repertuaariaan mm. Tin Pan Alley standardien suuntaan. Vuonna 1974 levyn tuottajaksi tuli Bob Ezrin. Tämä Hollywood Be Thy Name-niminen levy nauhoitettiin osittain elävän yleisön edessä. https://www.allmusic.com/album/hollywood-be-thy-name-mw0000204752 Juuri ennen levyntekoa tohtori oli vaihtanut levy-yhtiönsä Atlanticilta United Artistille. Uusi levy-yhtiö ei kuitenkaan promotoinut levyä, josta johtuen se möi huonosti. Levy jäikin ainoaksi Dr. John julkaisuksi kyseiselle levy-yhtiölle, sillä kaksi seuraavaa julkaisi A&M:n alamerkki Horizon. Näihin aikoihin Dr. John aloitti 20 vuotta kestäneen yhteistyön kuuluisan lauluntekijä Doc Pomuksen kanssa. Yhteistyön tuloksia kuullaan kahdella seuraavalla City Lights (1978) ja Tango Palace (1979) -nimisillä levyillä. Jälkimmäisellä on myös disco-kappale! Dr. John on mukana Martin Scorsesen dokumentissa The Band in Concert - The Last Waltz, jossa hän esittää yhdessä The Bandin kanssa kappaleen "Such a Night".http://albumlinernotes.com/Dr_John_Anthology.html Hän oli myös vuoden 1978 The Beatles-musikaalissa "Sgt. Pepper's Lonely Hearts Club Band".https://www.bafta.org/heritage/in-memory-of/dr-john

1970-luvulla Dr. John toimi myös sessiopianistina monilla hiteillä kuten Rolling Stonesin vuoden 1972 "Let It Loosella" ja Carly Simon-James Taylor -duetolla "Mockingbird" vuonna 1974.https://secondhandsongs.com/performance/44049/all Van Morrisonin vuoden 1978 albumilla A Period of Transition Dr. John oli mukana tuottajana, kosketinsoittajana ja kitaristina.https://www.discogs.com/release/1605253-Van-Morrison-A-Period-Of-Transition Vuonna 1979 hän osallistui kitaristina Professor Longhairin levyyn Crawfish Fiesta. Levy julkaistiin seuraavana vuonna ja se jäi Professorin viimeiseksi.https://www.kuvo.org/professor-longhair-crawfish-fiesta-cd/

1980-luku: Pianoalbumit ja yhteistyö Chris Barberin ja Johnny Winterin kanssa

1980-luvulla ilmestyi vähiten Dr. John levyjä. Syynä mahdollisesti oli miehen heroiiniriippuvuus, josta hän pääsi eroon vasta 1989.https://bombmagazine.org/articles/1990/10/01/dr-john/ Kuitenkin Rebennack julkaisi kaksi pelkkää pianonsoittoa ja laulua sisältävää levyä: Dr. John Plays Mac Rebennack (1981) ja The Brightest Smile In Town (1983). Ainakin toimittaja Michael Tearson oli toivonut hänen tekevän tällaisia levyjä, jonka vuoksi toimittaja edesautti kontakteillaan tohtorille levytyssopimuksen levyt julkaisseen Clean Cuts -merkin kanssa.https://www.fishpond.com.au/Music/Dr-John-Plays-Mac-Rebennack-Dr-John/0821547072028 Vuonna 2024 ilmestyi Frankie & Johnny-niminen studiolevy, joka sisälsi ylijäämäkappaleita tohtorin Clean Cuts-sessioista.https://sundazedmusic.bandcamp.com/album/frankie-johnny Vuonna 1984 yksi hänen soolopianokeikoistaan nauhoitettiin New Orleansissa ja se julkaistiin vuonna 2023 nimellä Solo Piano/Live In New Orleans 1984.https://tipitinasrecordclub.com/products/dr-john-solo-piano Dr. John julkaisi vuonna 1981 yhteistyölevyn nimeltään Take Me Back To New Orleans Chris Barberin ja Freddie Kohlmannin kanssa.https://www.allmusic.com/album/take-me-back-to-new-orleans-mw0000613899 Samana vuonna Barber ja Rebennack myös konsertoivat Lontoossa Marquee-klubilla ja tästä julkaistiin livelevy Mardi Gras At the Marquee vuonna 1989.https://www.discogs.com/release/8498821-Chris-Barber-Dr-John-Mardi-Gras-At-The-Marquee Dr. John kävi esiintymässä uudelleen Lontoossa vuonna 1983, josta julkaistiin seuraavana vuonna levy Such A Night! Live In London.https://www.discogs.com/release/1408580-Dr-John-Such-A-Night-Live-In-London Hän esiintyi yhdessä Johnny Winterin kanssa vuonna 1983 Kanadan https://www.youtube.com/watch?v=dkA9jJPoM14 ja vuonna 1987 Ruotsin televisiossa. Jälkimmäisestä ilmestyi levy Live In Sweden 1987 vuonna 2016.https://www.discogs.com/master/1074067-Johnny-Winter-With-Dr-John-Live-In-Sweden-1987 Dr. John esiintyi ensimmäistä kertaa yksin pianon kanssa Montreauxin Jazz Festivaalilla Sveitsissä vuonna 1986. Hän palasi festivaaleille ainakin 6 kertaa yhtyeen kanssa vuosina 1993, 1995, 2004, 2007, 2011 ja 2012.https://www.allaboutjazz.com/dr-john-the-montreux-years-dr-john-bmg Vuoden 1995 esitys julkaistiin DVD:nä ja CD:nä vuonna 2005 nimella Live At Montreaux 1995.https://www.allmusic.com/album/live-at-montreux-1995-mw0000171041 Kaikista esityksistä koostettiin kokoelma ja se ilmestyi vuonna 2023 nimellä the Montreaux Years. Viimein vuonna 1989 sai päivänvalon Dr. Johnin yhtyelevy nimeltään In a Sentimental Mood. Nimensä mukaisesti se on yksi seesteisimmistä Dr. John levystä sisältäen nimibiisin, Accentuate the Positiven, My Buddyn ja Love For Salen kaltaisia ikivihreitä. Hän laulaa Makin Whopeen! yhdessä Rickie Lee Jonesin kanssa.https://www.allmusic.com/album/in-a-sentimental-mood-mw0000203927

1990-2000 -luvut: Takaisin New Orleansiin

Dr. John aloitti 90-luvun levyjenjulkaisun vuonna 1992 albumilla Goin` Back To New Orleans. Nimensä mukaisesti se oli paluu Gumbon meininkeihin, johon osallistuivat sellaiset New Orleansista lähtöisin olevat muusikot kuin The Neville Brothers, Al Hirt, Danny Barker, Alfred "Uganda" Roberts, Pete Fountain, Alvin "Red" Tyler, Chuck Carbo, Clyde Kerr Jr, Kirk Joseph ja Jamil Sharif.https://www.allmusic.com/album/goin-back-to-new-orleans-mw0000078185 Levy voitti Grammyn sarjassa paras traditionaalinen blueslevy.https://www.explorelouisiana.com/articles/louisianas-grammy-award-winners Samana vuonna hän esiintyi Tokiossa ja tästä julkaistiin livelevy Recorded Live In Tokyo, Japan vuonna 2019.https://www.bear-family.com/dr.-john-recorded-live-in-tokyo-japan-cd.html Vuonna 1994 ilmestyi seuraava levy nimeltään Television. Levyn kappaleessa Shut D Fonk Up Rebennack laulaa dueton Red Hot Chili Peppersin Anthony Kiediksen kanssa. Levy onkin osassa kappaleista paluuta New Orleans funkiin.https://www.rollingstone.com/music/music-album-reviews/television-2-249231/ Koska 90-luvulla CD alkoi syrjäyttää vinyylin, levy julkaistiin vinyylinä vain Kreikassa.https://www.discogs.com/release/2698513-Dr-John-Television Monet seuraavat Dr. John julkaisut ilmestyivätkin sitten vain CD:nä. Samana vuonna Dr. John esiintyi yhtyeensä The New Island Social & Pleasure Club kanssa Pori Jazzissa.https://historia.porijazz.fi/festivaalivuodet/1994/esiintyja/dr-john-the-new-island-social-pleasure-club-4920/ Miehen 20:nes studiolevy Afterglow ilmestyi jo seuraavana vuonna. Se on paluuta In a Sentimental Moodin maailmaan, koska Rebennack versio jälleen Blue Skiesin ja Gee Baby Ain´t I Good To Youn kaltaisia ikivihreitä.https://www.allmusic.com/album/afterglow-mw0000173762 Vuonna 1996 äänitetty livelevy Trippin` Live julkaistiin seuraavana vuonna.https://www.allmusic.com/album/trippin-live-mw0000025084 Samana vuonna Dr. John oli mukana Lou Reedin hyväntekeväisyyssinglellä "Perfect Day". Vuonna 1998 toistuivat vuoden 1971 tapahtumat: brittiläiset nuoremman polven muusikot, kuten Spiritualized, Portishead ja Supergrass yhtyeiden jäsenet sekä the Jam orkesterin Paul Weller halusivat tehdä levyn Dr. Johnin kanssa. Tämä samana vuonna ilmestynyt Anutha Zone oli tohtorin paluuta alkuaikojen voodookuvioihin.https://www.allmusic.com/album/anutha-zone-mw0000041595 Samana vuonna Dr. John nähtiin legendaarisen Blues Brothers -elokuvan uudessa versiossa.  Blues Brothers 2000:ssa Dr. John esittää yhdessä kuvitteellisen The Louisiana Gator Boys -yhtyeen kanssa kappaleet "How Blue Can You Get" ja "New Orleans". Hänen versionsa Donovanin "Season of the Witchistä" on myös elokuvassa ja sen soundtrack-levyllä.https://m.imdb.com/title/tt0118747/fullcredits/cast Seuraavana vuonna ilmestyi Rebennackin kunnianosoituslevy Duke Ellingtonille nimeltään Duke Elegant.https://www.allmusic.com/album/duke-elegant-mw0000603953

Vuonna 2000 Dr. John esiintyi jälleen Pori Jazzissa taustallaan basisti David Barard, rumpali Herman Ernest III ja kitaristi Renard Poche.https://historia.porijazz.fi/festivaalivuodet/2000/esiintyja/dr-john-5436/ Tätä yhtyettä kutsuttiin seuraavana vuonna nimellä The Lower 911. Tohtori lähti uuden bändinsä kanssa studioon mukanaan useita puhaltajia ja levytti albumin Creole Moon, joka jatkaa Anutha Zonen linjoilla sisältäen myös New Orleans Funkia.https://www.soundi.fi/levyarviot/dr-john-creole-moon/ Levyn kannessa on maalaus alkuperäisestä Dr. Johnista ja takakannessa Marie Laveausta, toisesta New Orleansin myyttisestä hahmosta.https://www.justfortherecord.co.nz/albums/dr-john-creole-moon/ Levy sai jatkoa kolmen vuoden päästä: N´Awlinz: Dis Dat Or D`Uddalla soittaa sama yhtye jälleen moninaisissa New Orleans pohjaisissa kappaleissa, mutta vierailijoina on tällä kertaa Willie Nelsonin, Randy Newmanin ja B.B. Kingin kaltaisia kuuluisuuksia!https://www.soundi.fi/levyarviot/dr-john-nawlinz-dis-dat-or-dudda/ Vuonna 2005 Dr. John julkaisi e.p-levyn nimeltään Sippiana Hericane, jonka myytituotoilla kerättiin varoja hurrikaani Katrinan aiheuttamiin vaurioihin.https://www.laphil.com/musicdb/artists/1540/dr-john-and-the-lower-911 Samana vuonna hän esiintyi hurrikaani Katrinan uhreille järjestetyssä Shelter from the Storm: A Concert for the Gulf Coast -konsertissa päätösesiintyjänä Fats Dominon kappaleella "Walkin' to New Orleans" Seuraavana vuonna ilmestyi Mercernary-niminen kunnianosoituslevy lauluntekijä Johnny Mercerille.https://www.theguardian.com/music/2006/apr/28/popandrock.shopping7 Samana vuonna hän oli mukana Aaron Nevillen, Aretha Franklinin ja 150-henkisen kuoron kanssa esittämässä kansallislaulua ennen Super Bowl XL -ottelua. Vuonna 2007 hän teki tunnusmusiikin television draamasarjaan K-Ville. Myrskyn New Orleansille aiheuttamiin tuhoihin Dr. John palasi vuonna 2008 levyllä City That Care Forgot. Levyllä oli jälleen kovia vierailijoita kuten Eric Clapton, Ani DiFranco, Terence Blanchard ja Willie Nelson ja se sai Grammyn.https://www.allmusic.com/album/city-that-care-forgot-mw0000787566 Tammikuussa 2008 Mac Rebennack, Dr. John, valittiin The Louisiana Music Hall Of Fameen.https://louisianamusichalloffame.org/mac-rebennack/

2010-luku: Viimeinen vuosikymmen

Uusi vuosikymmen alkoi Dr.Johnilla monipuolisen Tribal-levyn julkaisulla, jonka hän teki jälleen the Lower 911 yhtyeen kanssa. Yhtyeen kitaristiksi oli vaihtunut John Fohl.https://www.allaboutjazz.com/tribal-dr-john-429-records-review-by-chris-may Mies tuli saman kokoonpanon kanssa Suomeen esiintyen Tavastialla.https://chaos-tube.blogspot.com/2010/07/dr-john-lower-911-tavastia-helsinki.html Levy sai jälleen Grammy ehdokkuuden, mutta hävisi Buddy Guyn Living Proofille.https://www.grammy.com/awards/53rd-annual-grammy-awards Seuraavana vuonna Dr. John tuli jälleen Suomeen esiintymään Imatra Big Band festivaalille.https://yle.fi/a/3-5382558 Vuonna 2012 The Black Keysin kitaristi Dan Auerbach halusi olla mukana soittamassa ja tuottamassa Dr. John levyä. Hän ilmoitti tohtorille haluavansa tehdä tämän kanssa parhaimman levyn mitä mies on julkaissut pitkään aikaan, josta johtuen levy nauhoitettiin Auerbachin omassa studiossa Nashvillessa ja tohtori istutettiin pianon sijasta farfisan äärelle. Syntyi Locked Down-niminen, hyvin voodoohenkinen levy.https://www.nashvillescene.com/music/forthcoming-dr-john-album-produced-by-dan-auerbach-in-nashville/article_c9f0c724-dcd8-5e5b-8b14-3fb51e6856e6.html Jälleen tohtori sai levystä Grammyn kuten myös Auerbach sen tuottamisesta.https://www.cbsnews.com/texas/news/black-keys-dan-auerbach-win-early-grammys/ Vuonna 2014 Dr. John osallistui Paul McCartney tribuuttilevylle nimeltään The Art Of McCartney kappaleella Let `Em In.https://www.soundi.fi/levyarviot/eri-esittajia-art-mccartney/ Samana vuonna hän julkaisi kunnianosoituslevyn Lous Armstrongille nimeltään Ske-Dat-De-Dat: the Spirit Of Satch. Inspiraation levyntekemiseen hän oli saanut unestaan, jossa Armstrong oli pyytänyt häntä soittamaan musiikkiaan Dr. Johnin tapaan.https://www.esquire.com/entertainment/music/a29806/dr-john-louis-armstrong/ Vielä samana vuonna järjestettiin tohtorille kunnianosoituskonsertti Saenger teatterissa New Orleansissa, jossa luonnollisesti tohtori itse oli soittamassa All Star-yhtyeen kanssa, jonka basistina toimi kuuluisa tuottaja Don Was. Vieraina kävi lukuisa joukko John Fogertyn ja Bruce Springsteenin kaltaisia musiikintekijöitä. Konsertista julkaistiin vuonna 2016 2CD ja DVD nimeltään The Musical Mojo Of Dr. John Celebrating Mac & His Music.https://blackbirdpresents.com/concert/musical-mojo-dr-john/ Vuonna 2017 hän julkaisi tribuuttisinglen Bo Didleylle nimeltään Storm Warning.https://eu.pjstar.com/story/entertainment/local/2017/08/24/q-amp-with-new-orleans/19347075007/ Samana vuonna julistettiin New Orleansissa hänen syntymäpäivänsä Dr. Johnin päiväksi. Vuonna 2018 selvisi, että tohtorin oikea syntymäpäivä onkin 21.11.1941. Hän oli aikanaan väittänyt syntyneensä päivää ja vuotta aikaisemmin, jotta hän pääsi alaikäisenä hitin tehtyään keikoille.https://www.ncl.ac.uk/press/articles/archive/2019/06/drjohn/ Ollessaan vuonna 2019 jo vakavasti sairastunut, Dr. John halusi vielä äänittää yhden albumin. Tämä Things Happen That Way ilmestyi vuonna 2022 ja oli jälleen ehdolla Grammyn saajaksi. Levyllä vierailevat Aaron Neville, Willie Nelson ja Lukas Nelson & Promise Of the Real. Tohtori nauhoitti levylle uuden version ensilevynsä "I Walk On Guilded Splinters"-kappaleesta.https://pitchfork.com/news/new-posthumous-dr-john-album-on-the-way/https://folk.org/congratulations-to-the-2023-grammy-nominees/ 

Dr. John kuoli sydänkohtaukseen 6.6.2019. Hän oli kuollessaan 77-vuotias.

 Albumit 

 Storm Warning / Foolish Little Girl Rex 45 RPM (196?)
 Gris-Gris (1968) (Atco, SD 33-234)
 Babylon (1969)
 Remedies (1970) (Atco, SD 33-316)
 The Sun, Moon & Herbs (1971) (Atco, SD 33-362)
 Dr. John's Gumbo (1972)
 In the Right Place (1973) (Atco, SD 7018)
 Desitively Bonnaroo (1974) (Atco, SD 7043)
 Hollywood Be Thy Name (1975) (United Artists, UA-LA552-G)
 City Lights (1978)
 Tango Palace (1979) (Horizon, SP-740)
 Take Me Back To New Orleans (1981) (yhdessä Chris Barberin ja Freddie Kohlmanin kanssa)
 Dr. John Plays Mac Rebennack (1981)
 The Brightest Smile in Town (1983)
 Such a Night! Live in London (1984)
 In a Sentimental Mood (1989)
 Mardi Gras at the Marquee (1989) (live, yhdessä Chris Barberin kanssa)
 Goin' Back to New Orleans (1992)
 Television (1994)
 Afterglow (1995)
 Trippin' Live (1997)
 Anutha Zone (1998)
 Duke Elegant (2000)
 Funky New Orleans (2000) (live, yhdessä the Donald Harrison Bandin kanssa)
 Creole Moon (2001)
 All By Hisself: Live at the Lonestar (2003)
 N'Awlinz: Dis Dat or d'Udda (2004)
 Live at Montreux, 1995 (2005)
 Sippiana Hericane (2005)
 Mercernary (2006) (Blue Note 54541)
 Right Place, Right Time: Live at Tipitina's - Mardi Gras '89 (2006)
 The City That Care Forgot (2008)
 Tribal (2010)
 Locked Down (2012)
 Ske-Dat-De-Dat: the Spirit Of Satch (2014)
 Live In Sweden 1987 (with Johnny Winter) (2016)
 The Musical Mojo Of Dr. John: Celebrating Mac And His Music (2016)
 Recorded Live In Tokyo, Japan (2019)
 Things Happen That Way (2022)
 The Montreaux Years (2023)
 Solo Piano/Live In New Orleans 1984 (2023)
 Frankie & Johnny (2024)

 Muiden levyillä 
 Aaron Neville – Warm Your Heart (1991)

 Lähteet 

 Aiheesta muualla 

 Viralliset kotisivut 



Luokka:Yhdysvaltalaiset bluesmuusikot
Luokka:Yhdysvaltalaiset lauluntekijät
Luokka:Yhdysvaltalaiset pianistit
Luokka:Yhdysvaltalaiset rocklaulajat
Luokka:Grammy-palkinnon saajat
Luokka:Yhdysvaltalaiset rhythm and blues -muusikot
Luokka:Rock and Roll Hall of Fame
Luokka:Vuonna 1940 syntyneet
Luokka:Vuonna 2019 kuolleet